19 ақпан. ҚазАқпарат күнтізбесі
DATE: 07:00, 19 Ақпан 2023 | GMT +5
TITLE: 19 ақпан. ҚазАқпарат күнтізбесі
URL: https://kaz.inform.kz/news/19-akpan-kazakparat-kuntizbesi_a4036960/
META: DATE: 07:00, 19 Ақпан 2023 | GMT +5
TOTAL WORDS: 650
AUTHOR(S):
TEXT: АТАУЛЫ КҮНДЕР. Бүкіләлемдік киттер күні. Бүкіләлемдік киттер күні - 1986 жылы Халықаралық кит аулау комиссиясында бекітілген. Сол жылы 19 ақпанда Халықаралық кит аулау комиссиясы дүниежүзінде кит аулау мен кит етін сатуға тыйым салған. Бірақ 19 ақпан киттерді ғана емес, сонымен бірге барлық мұхит пен теңіз сүтқоректілерін қорғау күні. Кейде әр мемлекеттің экологиялық ұйымдары жиналып, осы күнді мүлдем жойылу алдында тұрған бірегей бір сүтқоректіні қорғауға арнайды. Х алықаралық казу күні. Казу - бұл мембранофонның бір түрі, яғни созылған мембрана арқылы дірілдеп, дыбыс шығаратын немесе дыбыс өзгертетін музыкалық аспап. Казу туралы алғаш рет 1883 жылы 9 қаңтарда жазылған. Бұл күні америкалық өнертапқыш Уоррен Герберт Фрост казуға патент алды. Алайда, Фрост казуы сүңгуір қайық тәрізді қазіргі казуға мүлдем ұқсамайтын. Смит 1902 жылы 27 мамырда патенттеді. ЕСТЕ ҚАЛАР ОҚИҒАЛАР. 1992 жылы Қазақстан мен Аустрия Республикалары арасында алдағы уақытта саяси-экономикалық ынтымақтастықты дамыту мақсатында дипломатиялық қарым-қатынас орнатылды. 1994 жылы Қазақстан Республикасының Президенті «Адам құқығы жөніндегі республикалық комиссия құру туралы» Жарлыққа қол қойды. 1994 жылы Қазақстан Республикасының құрамасы тәуелсіз ел ретінде алғаш рет Норвегияның Лиллехаммер қаласында өткен XVII қысқы Олимпиада ойындарына қатысты. Онда қазақстандық спортшылар бір алтын және екі күміс жүлдені жеңіп алды. 2009 жылы Иранның Гүлістан провинциясының орталығы Горган қаласында Қазақстанның Бас консулдығы ресми түрде ашылды. 2013 жылы Тараз қаласының маңында сақ алтынының бөліктері табылған қорғандар қазып алынды. 2013 жылы Тараз қаласының маңынан археологтар бірқатар құнды жәдігерлер, атап айтар болсақ, 45 алтын әшекей фрагменттері, жерленген адамның және жыртқыш құстардың, аң аулайтын бүркіттердің сүйектері табылды. Жерлеу «ерте темір» дәуіріне, яғни, біздің заманымызға дейінгі I-III ғасырларға жатады. Жерленген адамға келетін болсақ, археологтар оның сақ ақсүйектерінің өкілі екеніне сенімді. 2014 жылы Ақтауда Түрікменстанның консулдығы ашылды. Бұл екі ел арасындағы мәдени-гуманитарлық және экономикалық байланыстарды нығайтуға мүмкіндік береді. 2015 жылы Мәскеудегі Ардагерлер үйінде екі мәрте Кеңес Одағының батыры, авиация генералмайоры Талғат Бигелдинов туралы «Подняться в воздух!» атты деректі фильмнің тұсаукесері өтті. Бұл тарихи деректі фильм Екінші дүниежүзілік соғысқа аттанған 19 жастағы Талғат Бигелдиновтің тағдыры туралы баяндайды. 1942 жылдан 1945 жылға дейін қан майданда талай қиындықтарды бастан кешіп, ерліктің мәңгі өшпес үлгілерін көрсеткен батырдың тағдыры ешкімді де бейжай қалдырмайды. Талғат Бигелдинов өзінің ИЛ-2 шабуылдаушы ұшағымен Кавказ бен Украина жерін жаудан азат ету операцияларына қатысқан, алғашқылардың бірі болып Берлинді бомбылаған. Бұл ұшақты фашистер «Қара ажал» деп атаған. Аты аңызға айналған ұшқыштың 1966 жылы жазған «Илдер шабуылдайды» атты кітабы фильмнің негізгі арқауына айналған. 2015 жылы ҚР Ұлттық кітапханасы «Бір ел - бір кітап» акциясы аясында жалпыға бірдей оқуға басты кітап болып Ілияс Есенберлиннің «Көшпенділер» романтрилогиясы таңдалды. 2015 жылы Алматыда Армия генералы, Кеңес Одағының батыры, Халық Қаһарманы, Қазақстанның алғашқы қорғаныс министрі Сағадат Нұрмағамбетовтің отбасына ІІ дәрежелі ҰОС орденін тапсыру рәсімі өтті. Сағадат Нұрмағамбетов Отан соғысы орденіне 1985 жылы ұсынылған. Алайда награда оған белгісіз себептермен берілмеген. 2018 жылы Қазақстан Республикасы Президентінің 2017 жылғы 26 қазандағы «Қазақ тілі әліпбиін кириллицадан латын графикасына көшіру туралы» №569 Жарлығына өзгерістер енгізілді. 2020 жылы Қазақстанда цифрлық Комиссарлар тобы құрылып, оның құрамына қоғам қайраткерлері, блогерлер мен журналистер кірді. Цифрлық комиссарлар тәуелсіз бақылаушы ретінде мемлекеттік органдардың «Цифрлық Қазақстан» бағдарламасы бойынша іске асырылып жатқан жобалары мен бастамаларына қоғамдық негізде мониторинг жүргізеді. Мемлекет тарапынан көрсетілетін қызметтер мен ХҚО жұмысы бойынша қызметті алушыазамат тұрғысынан ескертулер мен ұсыныстар береді. 2021 жылы Испанияда Қазақстан Республикасы Тәуелсіздігінің 30 жылдығының логотипі бейнеленген, испан тілінде жазылған және әрбір қазақстандық үшін ерекше саналатын дата көрсетілген пошта маркасы шығарылды. Пошта байланыстарының бойтұмары саналатын марка, испан жұртшылығына Қазақстанның маңызды мерейтойлық датасы туралы еске салады. 2021 жылы Беларусь Республикасы Ұлттық кітапханасының Қазақ әдебиеті мен мәдениеті орталығына 300 кітапты тапсыру рәсімі өтті, оның ішінде еліміздің көрнекті тұлғалары - Ыбырай Алтынсариннің, М. Әуезовтың «Абай жолы» 4 томдығы, балалар, көркем және ғылыми әдебиеттер, тарихи, мәдени басылымдар бар. 2022 жылы Қарағанды облысындағы Нұра көпсалалы колледжіне Қазақстанның еңбек сіңірген қайраткері және кәсіптік-техникалық білім берудің құрметті қызметкері, Халықаралық ақпараттандыру академиясының академигі, педагогика ғылымдарының докторы, профессор Болат Әбдікәрімовтің есімі берілді. Ол педагогика, кәсіптік білім беру теориясы мен әдістемесін, этнопедагогиканы дамытуға баға жетпес үлес қосты. Болат Әбдікәрімов - 300-ден астам ғылыми және оқу-әдістемелік еңбектердің авторы, ғылым докторларының, кандидаттардың және магистрлердің бірнеше буынын тәрбиелеген
